INFORMARE – Situație IACRS, pneumonii, gripă

Săptămâna 02 (06 – 12.01.2025)

În cea de-a doua săptămâna a anului 2025, s-au înregistrat 1713 cazuri de IACRS, cu peste 1000 mai multe față de saptămână anterioară.

Cele mai multe cazuri s-au înregistrat la grupele de vârstă 5-14 ani (24%) și 15-49 ani (38%), împreună realizând 63 % din totalul îmbolnăvirilor. În schimb, procentul internărilor a fost mult mai mic (2%, față de 10%), ceea ce denotă faptul că formele de îmbolnăvire nu au fost grave.

A crescut și numărul pneumoniilor, de la 265, la 408 cazuri în săptămâna de referință, dar cu toate acestea numărul de internări a fost mai mic (36%, față de 43% în S 01). Cele mai afectate grupe de vârstă au fost 15-49 ani (113 cazuri) și vârstnicii peste 65 de ani, cu 117 cazuri.

Am constatat scăderea cu 31 de cazuri a numărului de îmbolnăviri de gripă (de la 245, la 214), dar numărul internărilor a crescut cu circa 10 procente față de raportarea anterioară, ajungând la 24%. Cele mai multe cazuri (69), reprezentând aproximativ 32% din total, au fost la grupa 15-49 ani.

A fost înregistrat cel de-al doilea deces datorat gripei, din acest sezon – bărbat în vârstă de 59 de ani, confirmat prin RT PCR cu virus gripal A, nevaccinat cu vaccin antigripal, cu multiple comorbidități, internat ATI..

În total, de la începutul sezonului de supraveghere 2024 – 2025, au fost raportate:

• 667 cazuri de gripă (din care 36 confirmate prin RT PCR)

• 21120 cazuri IACRS

• 4573 cazuri de pneumonii.

Decese = 2

(IACRS = Infecții acute de căi respiratorii superioare)

la un pacient în vârstă de 59 ani, confirmat prin RT PCR cu virus gripal A, nevaccinat cu vaccin antigripal, cu comorbidități.